પરજ રાગના જેટલા પદ કહેવાય તે બધા તેમને કંઠસ્થ હતા. તેમનો કંઠ પણ બ્રહ્માનંદ સ્વામીના જેવો જ હતો. એટલે બંને સાથે પરજના કીર્તન ગાવા લાગ્યા. શરણાઈના સ્વરના જેવો બંનેનો કંઠ મધુરસ્વર થી ઘણો શોભતો હતો. પરજ રાગને સાંભળીને બધા કાઠી દરબારો તેની ઘણીપ્રશંસા કરવા લાગ્યા. કુંડળ ગામના જેટલા પટગર અટકના કાઠી હતા તે બધા ત્યાં આવી ગયા હતા. કોઈ ઘેર રહ્યા ન હતા. પરજ રાગને બહુ ભાતથી એ સંતો ગાવા લાગ્યા ત્યારે તેને સાંભળીને બધા લોકોને ઘણું જ આશ્ચર્ય થયું.ગામના બધા જ લોકો પ્રસન્ન મનથી શ્રીહરિ પાસે એમ કહેવા લાગ્યા કે આપ ચોક્કસ કોઈ પરમેશ્વરનો અવતાર છો. તે સિવાય આવી રીત હોય નહિ.